Halfmiljoen rand se dwelms in Potch-huis gevind | Netwerk24
Deur Susan Cilliers 26 Julie 2021 12:19
Kapt. Tlangelani Rikhotso, woordvoerder van die Valke in Noordwes, sê die man huur 'n kamer waarin die dwelms Vrydag gevind is. Die polisie se honde- en berede eenheid het die Valke bygestaan toe hulle op die huis in Sol Plaatjie-straat toegeslaan het.
"In een van die agterste kamers wat uitverhuur word, is glo 'n verskeidenheid dwelms soos kokaïen, dagga en tik, sowel as alkohol en R8 000 kontant gevind."
Volgens Rikhotso is verskeie dokumente, insluitend pryslyste van die dwelms en drank, ook daar gekry.
Sy sê daar is op die drank beslag gelê omdat die verkoop daarvan onwettig was ingevolge die regulasies van die vlak 4-inperking wat nog Vrydag gegeld het.
Van die dagga waarop die Valke in Potchefstroom beslag gelê het. Foto: Verskaf
So is van die dwelms by 'n blyplek in Potchefstroom geberg. Foto: Verskaf
Die dwelms in die gehuurde kamer in Potchefstroom is in afsonderlike pakkies verpak. Foto: Verskaf
Die Valke het ook beslag gelê op duur drank wat in die gehuurde kamer in Potchefstroom was. Foto: Verskaf